Laticauda

***Laticauda*** est genus anguium marinorum venenosorum familiae Elapidarum. Sunt animalia semiaquatica, quae squamas ventrales anguium terrestrium ad movendum in terra usitatas retinent, sed eis etiam sunt caudae remiformes ut facilius natent. Saepe cum hydrophiinis, aliis reptilium aquaticorum animalibus, confunduntur; dissimiles autem omnino aquaticis anguibus marinis ovovivipari, *Laticaudae* sunt oviparae: in terram ire debent ad praedam concoquendam et ova ponenda. Eis praeterea sunt separate origines evolutionariae in habitationibus aquaticis, *Laticaudis* ab aliis Elapidis Australasiae prius declinantibus. Ergo, *Laticaudae* et angues marini sunt exemplum evolutionis convergentis in habitationibus aquatici intra Hydrophiinas. *Laticaudae* cum anguibus generis *Bungari* saepe confunduntur, qui non aquatici sunt.

## Loci 
Species *Laticaudarum* per insulas Asiae Meridianae et Meridiorientali inveniuntur, sese ab India in occidente usque ad Iaponiam in septentrione et ad usque Vitios in oriente et meridie extendentes. Plerumque in aquis litoralibus in et prope scopulos curalinos habitant.

## Species et taxinomia 
Octo species nunc agnoscuntur validae.
* *Laticauda colubrina* (Schneider, 1799)
* *Laticauda crockeri* Slevin, 1934
* *Laticauda frontalis* (De Vis, 1905)
* *Laticauda guineai* Heatwole, Busack & Cogger, 2005
* *Laticauda laticaudata* (Linnaeus, *Systema Naturae, ed. 10a, 1758)
* *Laticauda saintgironsi* Cogger & Heatwole, 2006
* *Laticauda schistorhyncha* (Günther, 1874)
* *Laticauda semifasciata* Reinwardt in Schlegel, 1837)

## Notae 
## Bibliographia 
* Cogger, Harold G. 2000. *Reptiles and Amphibians of Australia.* Sydneii: Reed New Holland.
* Cogger, H. G., et H. F. Heatwole. 2006. *Laticauda frontalis* (de Vis, 1905) and *Laticauda saintgironsi* n.sp. from Vanuato and New Caledonia (Serpentes: Elapidae: Laticaudinae)—a new lineage of sea kraits? *Records of the Australian Museum* 58: 245–56.
* Heatwole, H., S. Busack, et H. Cogger. 2005. Geographic variation in sea kraits of the *Laticauda colubrina* complex (Serpentes: Elapidae: Hydrophiinae: Laticaudini). *Herpetological Monographs* 19: 1–136.
* Keogh, J. Scott. 1998. Molecular phylogeny of elapid snakes and a consideration of their biogeographic history.*Biological Journal of the Linnean Society* 63(2): 177–203. .
* Laurenti, J. N. 1768. *Specimen medicum, exhibens synopsin reptilium emendatam cum experimentis circa venena et antidota reptilium austriacorum*. Vindobonae: Joan. Thom. Nob. de Trattnern.
* Pyron, R. Alexander, Frank T. Burbrink, Guarino R. Colli, Adrian Nieto de Oca Montes, Laurie J. Vitt, Caitlin A. Kuczynski, et John J. Wiens. 2011. The phylogeny of advanced snakes (Colubroidea), with discovery of a new subfamily and comparison of support methods for likelihood trees. *Molecular Phylogenetics and Evolution* 58, no. 2 (1 Feb.): 329–42. . ISSN 1095-9513. PMID 21074626.
* Wilson, Don E., et David Burnie, eds. (2001) 2005. *Animal.* Londinii et Novi Eboraci: Dorling Kindersley. ISBN 978-0-7894-7764-4.
* Wilson, Stephen K., et Gerry Swan. 2013. *A Complete Guide to Reptiles of Australia.* Chatswood Novae Cambriae Meridianae: New Holland Publishers.

## Nexus externi 
* *Laticauda spp.'' super saxa movetur.


Categoria:Genera animalium
Categoria:Taxa Laurenti
Categoria:Taxa 1768